A Soros Alapítvány pályázatot hirdet a Könyvtári Internet-oktatók képzése c. tanfolyamon való részvételre

(Kódszám: 437)

A tanfolyam helye és ideje: Budapest, 1999. február 22-26.
A Soros Alapítvány által szervezett öt napos tanfolyam az Internet fő szolgáltatásai mellett megismertet a könyvtárosok képzésének alapjaival és tematikát is ad a képzéshez. A tanfolyamon 15 könyvtáros vehet részt, melynek idejére az Alapítvány ellátást és a vidékieknek szállást biztosít.

A pályázat célja: 
Könyvtári Internet-oktatók képzése révén elősegíteni az információs technológia minél szakszerűbb könyvtári felhasználását.

A pályázók köre:
Olyan, az Internet használatát jól ismerő könyvtárosok, akik vállalják, hogy a tanfolyamot követően az Internet használatát és könyvtári alkalmazását oktatni fogják munkatársaik számára.

A pályázat követelményei:
Pályázni kizárólag az e célra szolgáló űrlap kitöltésével lehet, melyen a részletes pályázati követelmények megtalálhatók.
A pályázathoz csatolni kell a pályázó szakmai önéletrajzát és a pályázót foglalkoztató könyvtár igazgatójának ajánlását.

Beküldési határidő: 1999. január 8.
A pályázati döntésekről szóló értesítés várható határideje: 1999. január 31.

További információ és pályázati kérdőív beszerezhető: A pályázó nevére megcímzett és felbélyegzett közepes méretű válaszboríték megküldésével postai úton: Soros Alapítvány, 1525 Budapest, Pf. 34. (Tel:315-0303, fax:315-0201), vagy személyesen: Budapest, II. Bolyai u. 14., valamint a Megyei Pedagógiai Intézetekben.
A Soros Alapítvány részletes tájékoztatója a www.soros.hu címen megtalálható az interneten.